
U cilju pravilnog i jednoobraznog postupanja u odnosu na specifičnosti u primjeni dijagonalne kumulacije porijekla između Evropske unije, Turske i učesnica u Procesu stabilizacije i pridruživanja EU, obavještavate se o sledećem:
Svi bilateralni sporazumi između EU, Turske i učesnica u procesu stabilizacije i pridruživanja EU su ažurirani (sa datumom primjene od 01.01.2026.) i sadrže dinamični link sa izmijenjenom Regionalnom konvencijom o Pan-Euro-Mediteranskim preferencijalnim pravilima porijekla, zbog čega je u poslednjem obavještenju Evropske komisije o pirimjeni dijagonalne kumulacije porijekla u PEM zoni izbrisana matrica 3 (akt UC 01/03 br.D-149/6-26 od 24.06.2026.). 
Ovo znači da je mogućnost za primjenu dijagonalne kumulacije porijekla proširena i na proizvode obuhvaćene carinskom unijom EU i Turske, odnosno na poljoprivredne proizvode, ugalj i proizvode od čelika. Shodno navedenom, van snage se stavlja raspis Uprave carina 01/03 br.D-14025/1-25 od 23.10.2025.
	Napominjemo da navedena ažuriranja bilateralnih sporazuma i nove mogućnosti dijagonalne kumulacije ne utiču na primjenu Aneksa I i Aneksa V Priloga II PEM Konvencije, odnosno da isključenja iz dijagonalne kumulacije porijekla  ostaju na snazi i nakon 01.01.2026. za proizvode na bazi šećera, navedene u predmetnim aneksima Priloga II. Shodno navedenom, raspis Uprave carina 01/03 br.D-14483/1-25 od 04.11.2025. ostaje na snazi.
Ovaj raspis biće postavljen na Oglasnoj tabli, a radi upoznavanja privrednih subjekata sa sadržinom, biće objavljen i na web sajtu Uprave carina.

O navedenom se obavještavate radi  primjene.

(Akt Uprave carina 01/03 broj D-14025/2-25 od 21.07.2026.)

